22/01/2015 | Administración Autonómica
Xunta de Galicia
Consellería de Economía e Industria
Xefatura Territorial da Coruña
Servizo de Enerxía e Minas
Resolución do 12 de xaneiro de 2015, da Xefatura Territorial da Consellería de Economía e Industria da Coruña, pola que se concede a autorización administrativa previa e de construción dunha instalación eléctrica en Coristanco (IN407A 2014/148)

Resolución do 12 de xaneiro de 2015, da Xefatura Territorial da Consellería de Economía e Industria da Coruña, pola que se concede a autorización administrativa previa e de construción dunha instalación eléctrica no concello de Coristanco (IN407A 2014/148-1). Visto o expediente para outorgamento de autorización administrativa previa e de construción da instalación eléctrica que a seguir se cita: Núm. Expte.: IN407A 2014/148-1 Solicitante: Unión Fenosa Distribución, S. A. Enderezo social: Avda. de Arteixo, 171 - 15007 A Coruña Denominación: anexo 2 LMT, CT, RBT LUME DE SUSO Situación: Concello de Coristanco Características técnicas: LMT aérea a CT Lume de Suso-tramo 1.131 km, coa orixe no apoio existente s/n da LMT CBA-807, no tramo da derivación ao CT Carrizal (expte.109/03), en condutor LA -56/54,6 mm 2, e final no apoio n.º 9 proxectado tipo C-16/3000 onde realizarase a transición de cable desnudo a cable illado. LMT aérea illada trenzada a CT Lume de Suso, a 20 kV, cunha lonxitude de 0,126 km, coa orixe en apoio n.º 9 proxectado, onde realizarase a transición de cable desnudo a cable illado, en condutor RHVS -12/20 kV/95 mm 2, e final no apoio 9/1 proxectado tipo c-22/3000 onde realizarse a transicion de cable illado a cable desnudo. LMT aérea a CT Lume de Suso-tramo II, a 20 kV, cunha lonxitude de 0,126 km coa orixe en apoio 9/1 proxectado onde realizarase a transición de cable illado a cable desnudo, en condutor la 54/54,6 mm 2 e final no CT Lume de Suso proxectado. Centro de transformación intemperie Lume de Suso, cunha potencia de 100 kVA e unha relación de transformación de 20/0,4-0,23 kV. Cumpridos os trámites ordenados na Lei 24/2013, do 26 de decembro (BOE n.º 310), do sector eléctrico, e no título VII, capítulo II do Real decreto 1955/2000, do 1 de decembro (BOE n.º 310), polo que se regulan as actividades de transporte, distribución, comercialización, subministración e procedementos de autorización de instalacións de enerxía eléctrica e de acordo coa resolución do 19 de febreiro de 2014 da Dirección Xeral de Enerxía e Minas pola que se aproba o procedemento de autorización administrativa de construción (DOG núm.54) esta Xefatura Territorial resolve: Conceder a autorización administrativa previa e a autorización administrativa de construción da dita instalación, cuxas características se axustarán en todas as súas partes ás que figuran no seu proxecto e ás condicións técnicas e de seguridade establecidas nos regulamentos de aplicación. Esta instalación está previsto que se execute nun prazo dun ano, contado a partir da data da última autorización administrativa necesaria. Esta autorización outórgase sen prexuízo das concesións e autorizacións que sexan necesarias, de acordo con outras disposicións que resulten aplicables e, en especial, as relativas á ordenación do territorio e ao medio. Contra esta resolución, que non é definitiva en vía administrativa, cabe interpor recurso de alzada ante o conselleiro de Economía e Industria no prazo dun mes, contado a partir do día seguinte ao da súa notificación ou publicación nos termos establecidos nos artigos 107, 110, 114 e 115 da Lei 30/1992, do 26 de novembro, de réxime xurídico das administracións públicas e do procedemento administrativo común (modificada pola Lei 4/1999, do 13 de xaneiro), sen prexuízo de que os interesados poidan interpor calquera outro recurso que se considere pertinente. A Coruña,12 de xaneiro de 2015. O xefe territorial Isidoro Martínez Arca